|  |  |  |
| --- | --- | --- |
|  | ਸੱਤਵਾਂ ਗ੍ਰੇਡ | ਸਰਦੀਆਂ ਦਾ ਐਡੀਸ਼ਨ  |  |
|  |
|  | ਨਿਊਜ਼ਲੈਟਰ ਟੈਂਪਲੇਟHigh School & Beyond Planning (ਹਾਈ ਸਕੂਲ ਅਤੇ ਉਸ ਤੋਂ ਬਾਅਦ ਦੀ ਪਲਾਨਿੰਗ) — ਖਬਰਾਂ ਅਤੇ ਜਾਣਕਾਰੀ |  |
|  |
| *Replace with School Contact Info* |
|  |
| ਅਸੀਂ ਜਿੰਨਾ ਜ਼ਿਆਦਾ ਪ੍ਰਾਪਤ ਕਰਾਂਗੇ, ਓਨਾ ਹੀ ਜ਼ਿਆਦਾ ਅਸੀਂ ਪ੍ਰਾਪਤ ਕਰਨਾ ਚਾਹਾਂਗੇਹੋਮਵਰਕ "ਪੂਰਾ" ਕਰਵਾਉਣ ਲਈ ਗਣਿਤ ਦੇ ਤੱਥਾਂ ਜਾਂ ਵਿਰਾਮ ਚਿੰਨ੍ਹਾਂ 'ਤੇ ਮੁਹਾਰਤ ਹਾਸਲ ਕਰਨ ਤੋਂ ਵੱਧ ਦੀ ਲੋੜ ਹੁੰਦੀ ਹੈ। ਵਿਦਿਆਰਥੀਆਂ ਨੂੰ ਆਪਣੇ ਕੰਮਾਂ ਨੂੰ ਵਿਵਸਥਿਤ ਕਰਨਾ ਚਾਹੀਦਾ ਹੈ, ਉਹਨਾਂ ਦੀ ਸਖ਼ਤੀ ਨਾਲ ਪਾਲਣਾ ਕਰਨੀ ਚਾਹੀਦੀ ਹੈ, ਅਤੇ ਆਪਣੇ ਸਮੇਂ ਦਾ ਪ੍ਰਬੰਧਨ ਕਰਨਾ ਚਾਹੀਦਾ ਹੈ। ਜਦੋਂ ਅਧਿਆਪਕ ਕੰਮ ਸੌਂਪਦੇ ਹਨ ਤਾਂ ਉਹਨਾਂ ਨੂੰ ਸੁਣਨ ਅਤੇ ਸਵਾਲ ਪੁੱਛਣ ਦੀ ਲੋੜ ਹੁੰਦੀ ਹੈ। ਪਰਿਵਾਰ ਇਹਨਾਂ ਹੁਨਰਾਂ ਨੂੰ ਵਿਕਸਿਤ ਕਰਨ ਵਿੱਚ ਆਪਣੇ ਬੱਚਿਆਂ ਦੀ ਮਦਦ ਕਰ ਸਕਦੇ ਹਨ।ਪਰ ਅੱਗੇ ਵਧਣ ਲਈ ਪੜ੍ਹਾਈ ਕਰਨ ਦੀਆਂ ਚੰਗੀਆਂ ਆਦਤਾਂ ਤੋਂ ਕਿਤੇ ਵੱਧ ਦੀ ਲੋੜ ਹੁੰਦੀ ਹੈ। ਨੌਜਵਾਨਾਂ ਨੂੰ "ਚਰਿੱਤਰ ਦੀਆਂ ਖੂਬੀਆਂ" ਜਿਵੇਂ ਕਿ ਦ੍ਰਿੜ੍ਹਤਾ, ਉਤਸੁਕਤਾ, ਵਿਚਾਰਸ਼ੀਲਤਾ ਅਤੇ ਆਸ਼ਾਵਾਦ ਨੂੰ ਵਿਕਸਤ ਕਰਨਾ ਚਾਹੀਦਾ ਹੈ। ਉਨ੍ਹਾਂ ਨੂੰ ਸਵੈ-ਨਿਯੰਤਰਣ, ਤਣਾਅ ਦਾ ਪ੍ਰਬੰਧਨ ਕਰਨਾ ਅਤੇ ਆਪਣੀਆਂ ਅਸਫਲਤਾਵਾਂ ਤੋਂ ਸਿੱਖਣਾ ਪਵੇਗਾ। ਬੱਚੇ ਜਿੰਨੇ ਜ਼ਿਆਦਾ ਉਤਸੁਕ ਅਤੇ ਸੰਸਾਧਨ ਪੂਰਨ ਹੋਣਗੇ, ਉੱਨਾ ਹੀ ਬਿਹਤਰ ਹੋਵੇਗਾ। ਉਨ੍ਹਾਂ ਨੂੰ ਆਤਮ-ਵਿਸ਼ਵਾਸ ਦੀ ਲੋੜ ਹੁੰਦੀ ਹੈ—ਇਹ ਵਿਸ਼ਵਾਸ ਕਿ ਉਹ ਰੁਕਾਵਟਾਂ ਦੇ ਬਾਵਜੂਦ ਕਾਮਯਾਬ ਹੋ ਸਕਦੇ ਹਨ। ਪਰਿਵਾਰ ਉੱਚੀਆਂ ਉਮੀਦਾਂ ਦੁਆਰਾ ਅਤੇ ਉਹਨਾਂ ਦੇ ਬੱਚੇ ਦੇ ਸਫਲ ਹੋਣ 'ਤੇ ਵਿਸ਼ਵਾਸ ਕਰਕੇ ਆਤਮ-ਵਿਸ਼ਵਾਸ ਪੈਦਾ ਕਰਨ ਵਿੱਚ ਮਦਦ ਕਰ ਸਕਦੇ ਹਨ।ਖੋਜ ਦਰਸਾਉਂਦੀ ਹੈ ਕਿ 8ਵੇਂ ਗ੍ਰੇਡ ਵਿੱਚ ਮਾਪਿਆਂ ਦੀਆਂ ਆਪਣੇ ਬੱਚੇ ਤੋਂ ਉਮੀਦਾਂ ਹਾਈ ਸਕੂਲ ਵਿੱਚ ਵਿਦਿਆਰਥੀ ਦੀ ਅਕਾਦਮਿਕ ਪ੍ਰਾਪਤੀ ਅਤੇ ਕਾਲਜ ਦੀ ਡਿਗਰੀ ਹਾਸਲ ਕਰਨ ਦੀ ਸੰਭਾਵਨਾ ਨੂੰ ਮਹੱਤਵਪੂਰਨ ਤੌਰ 'ਤੇ ਪ੍ਰਭਾਵਿਤ ਕਰਦੀਆਂ ਹਨ।ਮੁੱਕਦੀ ਗੱਲ: ਆਪਣੇ ਬੱਚਿਆਂ ਨੂੰ ਦੱਸੋ ਕਿ ਤੁਸੀਂ ਸਕੂਲ ਵਿੱਚ ਵਧੀਆ ਪ੍ਰਦਰਸ਼ਨ ਕਰਨ ਅਤੇ ਕਾਲਜ ਵਿੱਚ ਜਾਣ ਦੀ ਉਨ੍ਹਾਂ ਦੀ ਯੋਗਤਾ ਵਿੱਚ ਵਿਸ਼ਵਾਸ ਰੱਖਦੇ ਹੋ - ਤੁਹਾਡਾ ਰਵੱਈਆ ਅਤੇ ਉਮੀਦਾਂ ਤੁਹਾਡੀ ਸੋਚ ਨਾਲੋਂ ਵੱਧ ਮਾਇਨੇ ਰੱਖਦੀਆਂ ਹਨ! |  |  | ਦੋਸਤ ਮਾਇਨੇ ਰੱਖਦੇ ਹਨਤੁਹਾਡੇ ਬੱਚੇ ਦੇ ਸਾਥੀ ਸਕੂਲ ਅਤੇ ਕਾਲਜ ਜਾਣ ਵਾਲੇ ਰਵੱਈਏ ਵਿੱਚ ਤੁਹਾਡੇ ਬੱਚੇ ਦੀ ਸਫਲਤਾ ਨੂੰ ਪ੍ਰਭਾਵਿਤ ਕਰ ਸਕਦੇ ਹਨ। ਕਿਸ਼ੋਰ ਆਪਣੇ ਮਾਪਿਆਂ ਨਾਲੋਂ ਆਪਣੇ ਦੋਸਤਾਂ ਦੇ ਵਿਚਾਰਾਂ ਦੀ ਜ਼ਿਆਦਾ ਕਦਰ ਕਰਦੇ ਹਨ। ਮਾਪਿਆਂ ਦੀ ਹੱਲਾਸ਼ੇਰੀ ਦੇ ਮੁਕਾਬਲੇ ਕਾਲਜ ਵਿੱਚ ਦਾਖਲਾ ਲੈਣ ਦੀ ਯੋਜਨਾ ਬਣਾਉਣ ਵਾਲੇ ਦੋਸਤਾਂ ਦਾ ਹੋਣਾ, ਕਾਲਜ ਜਾਣ ਦੀਆਂ ਦਰਾਂ 'ਤੇ ਜ਼ਿਆਦਾ ਪ੍ਰਭਾਵ ਪਾਉਂਦਾ ਹੈ।* American Council on Education ਰਿਪੋਰਟ ਕਰਦੀ ਹੈ ਕਿ ਕਿਸੇ ਵਿਦਿਆਰਥੀ ਦੇ ਕਾਲਜ ਵਿੱਚ ਦਾਖਲ ਹੋਣ ਦੀ ਸੰਭਾਵਨਾ ਚਾਰ ਗੁਣਾ ਵੱਧ ਹੁੰਦੀ ਹੈ ਜੇਕਰ ਉਸਦੇ ਜ਼ਿਆਦਾਤਰ ਦੋਸਤ ਵੀ ਕਾਲਜ ਜਾਣ ਦੀ ਯੋਜਨਾ ਬਣਾਉਂਦੇ ਹਨ।
 | * ਇਕ ਹੋਰ ਅਧਿਐਨ ਵਿੱਚ ਦੇਖਿਆ ਗਿਆ ਹੈ ਕਿ ਸੋਸ਼ਲ ਨੈੱਟਵਰਕ ਵਿਦਿਆਰਥੀਆਂ ਦੀ ਅਕਾਦਮਿਕ ਪ੍ਰਾਪਤੀ ਨੂੰ ਪ੍ਰਭਾਵਿਤ ਕਰਦੇ ਹਨ। ਜਿਨ੍ਹਾਂ ਵਿਦਿਆਰਥੀਆਂ ਦੇ ਦੋਸਤਾਂ ਦੇ ਚੰਗੇ ਗ੍ਰੇਡ ਹੁੰਦੇ ਹਨ, ਉਨ੍ਹਾਂ ਦੇ ਆਪਣੇ ਗ੍ਰੇਡ ਵੀ ਚੰਗੇ ਹੋਣ ਦੀ ਸੰਭਾਵਨਾ ਜ਼ਿਆਦਾ ਹੁੰਦੀ ਹੈ।
* ਸਾਥੀਆਂ ਦੁਆਰਾ ਟਿਊਸ਼ਨ ਜਾਂ ਸਲਾਹ-ਮਸ਼ਵਰਾ ਵੀ ਅਕਾਦਮਿਕ ਪ੍ਰਾਪਤੀ ਨੂੰ ਸਕਾਰਾਤਮਕ ਤੌਰ 'ਤੇ ਪ੍ਰਭਾਵਿਤ ਕਰ ਸਕਦੇ ਹਨ। ਇੱਕ ਅਧਿਐਨ ਵਿੱਚ ਦੇਖਿਆ ਗਿਆ ਕਿ ਸਾਥੀਆਂ ਦੁਆਰਾ ਸਲਾਹ-ਮਸ਼ਵਰੇ ਜਾਂ ਟਿਊਸ਼ਨ ਵਿੱਚ ਭਾਗ ਲੈਣ ਵਾਲੇ ਵਿਦਿਆਰਥੀਆਂ ਨੇ ਟੈਸਟ ਵਿੱਚ ਬਿਹਤਰ ਸਕੋਰ, GPA (Grade Point Average, ਗ੍ਰੇਡ ਪੁਆਇੰਟ ਔਸਤ), ਅਤੇ ਕੋਰਸ ਪਾਸ ਕਰਨ ਦੀਆਂ ਬਿਹਤਰ ਦਰਾਂ ਦੀ ਰਿਪੋਰਟ ਕੀਤੀ।
 |
|  |  |  |  |
| ਅਗਾਮੀ ਇਵੈਂਟਾਂ* *Click here to enter text.*
 |  |  | **Graduation cap with solid fill**ਕੀ ਤੁਹਾਨੂੰ ਪਤਾ ਹੈ?ਜਨਮ ਸਮੇਂ ਕਿਸੇ ਦੀ ਵੀ ਸਮਰੱਥਾ ਨਿਸ਼ਚਿਤ ਨਹੀਂ ਹੁੰਦੀ ਹੈ। "ਮਾਰੀਆ ਤੇਜ਼ੀ ਨਾਲ ਸਿੱਖਣ ਵਾਲੀ ਲੜਕੀ ਹੈ।" "ਮੇਰਾ ਗਣਿਤ ਵਿੱਚ ਹੱਥ ਤੰਗ ਹੈ।" ਅਸੀਂ ਇਹਨਾਂ ਵਿਸ਼ੇਸ਼ਤਾਵਾਂ ਬਾਰੇ ਇਸ ਤਰ੍ਹਾਂ ਬੋਲਦੇ ਹਾਂ ਜਿਵੇਂ ਕਿ ਇਹਨਾਂ ਨੂੰ ਬਦਲਿਆ ਨਹੀਂ ਜਾ ਸਕਦਾ। ਦਿਮਾਗ ਦਾ ਅਧਿਐਨ ਕਰਨ ਵਾਲੇ ਵਿਗਿਆਨੀਆਂ ਨੇ ਖੋਜ ਕੀਤੀ ਹੈ ਕਿ ਅਸੀਂ ਸਾਰੇ ਤਾਕਤਵਰ ਹੋ ਸਕਦੇ ਹਾਂ ਅਤੇ ਚੁਣੌਤੀਆਂ ਦਾ ਸਾਹਮਣਾ ਕਰ ਸਕਦੇ ਹਾਂ ਜੇਕਰ ਅਸੀਂ ਸਖ਼ਤ ਮਿਹਨਤ ਕਰੀਏ ਅਤੇ ਇੰਝ ਕਰਨਾ ਜਾਰੀ ਰੱਖੀਏ। ਕੁਦਰਤੀ ਪ੍ਰਤਿਭਾ ਅਤੇ ਪ੍ਰਵਿਰਤੀਆਂ ਤਾਂ ਸਿਰਫ ਸ਼ੁਰੂਆਤ ਹਨ।ਜਿਹੜੇ ਵਿਦਿਆਰਥੀ ਪਾਠਕ੍ਰਮ ਤੋਂ ਬਾਹਰ ਦੀਆਂ ਗਤੀਵਿਧੀਆਂ ਵਿੱਚ ਹਿੱਸਾ ਲੈਂਦੇ ਹਨ ਉਹਨਾਂ ਦੀ ਹੋਰ ਉੱਚਾ GPA ਪ੍ਰਾਪਤ ਕਰਨ, ਹਾਜ਼ਰੀ ਬਿਹਤਰ ਹੋਣ, ਅਤੇ ਬੈਚਲਰ ਦੀ ਡਿਗਰੀ ਹਾਸਲ ਕਰਨ ਦੀ ਉਮੀਦ ਹੋਣ ਦੀ ਸੰਭਾਵਨਾ ਜ਼ਿਆਦਾ ਹੁੰਦੀ ਹੈ। |

|  |
| --- |
| High School & Beyond Planning (ਹਾਈ ਸਕੂਲ ਅਤੇ ਉਸ ਤੋਂ ਬਾਅਦ ਦੀ ਪਲਾਨਿੰਗ)  ਸੱਤਵਾਂ ਗ੍ਰੇਡ | ਸਰਦੀਆਂ ਦਾ ਐਡੀਸ਼ਨ | gearup.wa.gov  |
|  |
| ਕਾਲਜ ਦਾ ਖਰਚ |  | ਬਹੁਤੇ ਵਿਦਿਆਰਥੀ ਆਪਣੀ ਸਿੱਖਿਆ ਦੇ ਖਰਚੇ ਦਾ ਭੁਗਤਾਨ ਕਰਨ ਵਿੱਚ ਮਦਦ ਕਰਨ ਲਈ ਕਿਸੇ ਨਾ ਕਿਸੇ ਕਿਸਮ ਦੀ ਵਿੱਤੀ ਸਹਾਇਤਾ ਪ੍ਰਾਪਤ ਕਰਦੇ ਹਨ, ਜਿਸ ਵਿੱਚ ਸ਼ਾਮਲ ਹਨ:* **ਸਕਾਲਰਸ਼ਿਪਾਂ** ਕਾਲਜ ਲਈ ਪੈਸੇ ਹੁੰਦੇ ਹਨ ਜੋ ਕਾਰੋਬਾਰਾਂ, ਵਿਅਕਤੀਆਂ, ਸੰਸਥਾਵਾਂ ਜਾਂ ਯੂਨੀਵਰਸਿਟੀਆਂ ਦੁਆਰਾ ਚੰਗੇ ਗ੍ਰੇਡ, ਅਥਲੈਟਿਕ ਯੋਗਤਾ, ਭਾਈਚਾਰਕ ਸੇਵਾ, ਜਾਂ ਹੋਰ ਗੁਣਾਂ ਵਾਲੇ ਵਿਦਿਆਰਥੀਆਂ ਨੂੰ ਦਿੱਤੇ ਜਾਂਦੇ ਹਨ।
* **ਗ੍ਰਾਂਟਾਂ** ਨੂੰ ਤੋਹਫ਼ਾ ਸਹਾਇਤਾ ਕਿਹਾ ਜਾਂਦਾ ਹੈ ਕਿਉਂਕਿ ਜੇਕਰ ਵਿਦਿਆਰਥੀ ਉਹਨਾਂ ਕੋਰਸਾਂ ਨੂੰ ਸਫਲਤਾਪੂਰਵਕ ਪੂਰਾ ਕਰ ਲੈਂਦੇ ਹਨ ਜਿਨ੍ਹਾਂ ਵਿੱਚ ਉਹਨਾਂ ਨੇ ਦਾਖਲਾ ਲਿਆ ਸੀ ਤਾਂ ਗ੍ਰਾਂਟਾਂ ਨੂੰ ਵਾਪਸ ਨਹੀਂ ਕਰਨਾ ਪੈਂਦਾ। ਉਹ ਆਮ ਤੌਰ 'ਤੇ ਤੁਹਾਡੇ ਪਰਿਵਾਰ ਦੀ ਵਿੱਤੀ ਲੋੜ (ਜਾਂ ਤੁਹਾਡੇ ਪਰਿਵਾਰ ਦੁਆਰਾ ਭੁਗਤਾਨ ਕਰਨ ਦੀ ਸਮਰੱਥਾ) 'ਤੇ ਆਧਾਰਿਤ ਹੁੰਦੀਆਂ ਹਨ।
* **ਕਰਜ਼ੇ** ਕਿਸੇ ਬੈਂਕ, ਸਰਕਾਰ ਜਾਂ ਉਧਾਰ ਦੇਣ ਵਾਲੀ ਕੰਪਨੀ ਤੋਂ ਲਏ ਜਾਂਦੇ ਹਨ। ਇਸ ਨੂੰ ਵਿਆਜ ਨਾਮਕ ਵਾਧੂ ਖਰਚੇ ਦੇ ਨਾਲ ਵਾਪਸ ਅਦਾ ਕਰਨਾ ਪੈਂਦਾ ਹੈ। ਸੰਘੀ ਸਰਕਾਰ ਵਿੱਤੀ ਲੋੜਾਂ ਵਾਲੇ ਵਿਦਿਆਰਥੀਆਂ ਨੂੰ ਘੱਟ ਵਿਆਜ ਵਾਲੇ ਕਰਜ਼ਿਆਂ ਦੀ ਪੇਸ਼ਕਸ਼ ਕਰਦੀ ਹੈ।
* **ਕੰਮ ਅਤੇ ਪੜ੍ਹਾਈ** ਵਾਲੀਆਂ ਨੌਕਰੀਆਂ ਤੁਹਾਡੇ ਬੱਚੇ ਨੂੰ ਪਾਰਟ-ਟਾਈਮ ਕੰਮ ਲਈ ਭੁਗਤਾਨ ਕਰਦੀਆਂ ਹਨ, ਅਕਸਰ ਕੈਂਪਸ ਵਿੱਚ।

ਵਿੱਤੀ ਸਹਾਇਤਾ ਨਾਲ, ਬਹੁਤ ਸਾਰੇ ਵਿਦਿਆਰਥੀ ਆਪਣੀਆਂ ਡਿਗਰੀਆਂ ਹਾਸਲ ਕਰ ਸਕਦੇ ਹਨ। ਜ਼ਿਆਦਾਤਰ ਫੁੱਲ-ਟਾਈਮ ਕਾਲਜ ਵਿਦਿਆਰਥੀਆਂ ਨੂੰ ਕੁਝ ਵਿੱਤੀ ਸਹਾਇਤਾ ਮਿਲਦੀ ਹੈ। ਇੱਕ ਵਾਰ ਗ੍ਰਾਂਟਾਂ ਸ਼ਾਮਲ ਹੋਣ ਤੋਂ ਬਾਅਦ ਜ਼ਿਆਦਾਤਰ ਵਿਦਿਆਰਥੀ ਚਾਰ-ਸਾਲ ਦੇ ਕਾਲਜ ਦੀ ਇਸ਼ਤਿਹਾਰੀ ਕੀਮਤ ਦਾ ਸਿਰਫ਼ ਲਗਭਗ 60 ਪ੍ਰਤੀਸ਼ਤ ਦਾ ਭੁਗਤਾਨ ਕਰਦੇ ਹਨ (ਅਤੇ ਯਾਦ ਰੱਖੋ, ਸਕਾਲਰਸ਼ਿਪਾਂ! |
| ਕਾਲਜ ਬਾਰੇ ਇੱਕ ਆਮ ਮਿੱਥ ਇਹ ਹੈ ਕਿ ਇਹ ਬਹੁਤ ਮਹਿੰਗਾ ਹੈ। ਕਾਲਜ ਦੇ ਖਰਚਿਆਂ ਦਾ ਸਭ ਤੋਂ ਮਹੱਤਵਪੂਰਨ ਹਿੱਸਾ ਆਮ ਤੌਰ 'ਤੇ ਟਿਊਸ਼ਨ ਹੁੰਦਾ ਹੈ। ਟਿਊਸ਼ਨ ਉਹ ਕੀਮਤ ਹੈ ਜੋ ਤੁਸੀਂ ਕਲਾਸਾਂ ਲਈ ਅਦਾ ਕਰਦੇ ਹੋ। ਹੋਰ ਖਰਚਿਆਂ ਵਿੱਚ ਫੀਸਾਂ, ਕਿਤਾਬਾਂ, ਕਮਰਾ ਅਤੇ ਬੋਰਡ (ਭੋਜਨ), ਰਹਿਣ-ਸਹਿਣ ਦੇ ਖਰਚੇ ਅਤੇ ਆਵਾਜਾਈ ਸ਼ਾਮਲ ਹਨ। ਵਿੱਤੀ ਸਹਾਇਤਾ ਕਾਲਜ ਲਈ ਭੁਗਤਾਨ ਕਰਨ ਵਿੱਚ ਮਦਦ ਕਰਨ ਲਈ ਦਿੱਤਾ ਜਾਣ ਵਾਲਾ ਪੈਸਾ ਹੈ। ਇਹ ਸੰਘੀ ਅਤੇ ਰਾਜ ਸਰਕਾਰਾਂ, ਕਾਲਜਾਂ ਅਤੇ ਯੂਨੀਵਰਸਿਟੀਆਂ, ਬੈਂਕਾਂ ਅਤੇ ਸੰਸਥਾਵਾਂ ਤੋਂ ਆਉਂਦਾ ਹੈ।  |
| ਵਿਦਿਆਰਥੀ ਚੈੱਕਲਿਸਟ* ਪੜ੍ਹਾਈ ਦੀਆਂ ਦ੍ਰਿੜ੍ਹ ਆਦਤਾਂ ਵਿਕਸਤ ਕਰੋ।
* ਸਕੂਲ ਵਿੱਚ ਅਤੇ ਮਿਆਰੀ ਟੈਸਟਾਂ ਵਿੱਚ ਆਪਣਾ ਸਰਬੋਤਮ ਦਿਓ। ਜੇ ਤੁਹਾਨੂੰ ਮੁਸ਼ਕਲ ਆ ਰਹੀ ਹੈ, ਤਾਂ ਹਾਰ ਨਾ ਮੰਨੋ—ਪਰਿਵਾਰ ਦੇ ਕਿਸੇ ਮੈਂਬਰ, ਅਧਿਆਪਕ, ਟਿਊਟਰ ਜਾਂ ਸਲਾਹਕਾਰ ਤੋਂ ਮਦਦ ਲਓ।
* ਕਾਲਜ ਲਈ ਭੁਗਤਾਨ ਕਰਨ ਬਾਰੇ ਤੱਥ ਪ੍ਰਾਪਤ ਕਰੋ। ਵਿੱਤੀ ਸਹਾਇਤਾ ਬਾਰੇ ਬੁਨਿਆਦੀ ਗੱਲਾਂ ਸਿੱਖੋ ਤਾਂ ਜੋ ਤੁਸੀਂ ਅਤੇ ਤੁਹਾਡੇ ਪਰਿਵਾਰ ਨੂੰ ਕਾਲਜ ਲਈ ਵੱਧ ਤੋਂ ਵੱਧ ਪੈਸਾ ਮਿਲ ਸਕੇ।
* ਸ਼ਾਮਲ ਹੋਵੋ! ਕਿਸੇ ਸਪੋਰਟਸ ਟੀਮ ਲਈ ਕੋਸ਼ਿਸ਼ ਕਰੋ, ਵਲੰਟੀਅਰ ਕਰੋ, ਜਾਂ ਕਿਸੇ ਕਲੱਬ ਵਿੱਚ ਸ਼ਾਮਲ ਹੋਵੋ।
* ਦੋਸਤਾਂ ਅਤੇ ਪਰਿਵਾਰ ਨਾਲ ਆਪਣੀਆਂ ਦਿਲਚਸਪੀਆਂ, ਕਰੀਅਰ, ਅਤੇ ਕਾਲਜ ਦੀਆਂ ਸੰਭਾਵੀ ਚੋਣਾਂ ਬਾਰੇ ਗੱਲ ਕਰੋ।
* ਸਮਰਿੱਧੀ ਪ੍ਰੋਗਰਾਮਾਂ (ਵੀਕੈਂਡ 'ਤੇ ਜਾਂ ਗਰਮੀਆਂ ਵਿੱਚ) ਅਤੇ ਫ਼ੀਲਡ ਟ੍ਰਿਪਾਂ ਵਿੱਚ ਹਿੱਸਾ ਲੈਣ ਦੇ ਮੌਕਿਆਂ ਦਾ ਫਾਇਦਾ ਉਠਾਓ।
 |  |  | ਮਿੱਥਬਸਟਰ**ਮਿੱਥ:** ਸਿਰਫ਼ ਚੰਗੇ ਗ੍ਰੇਡ ਵਾਲੇ ਵਿਦਿਆਰਥੀਆਂ ਨੂੰ ਵਿੱਤੀ ਸਹਾਇਤਾ ਮਿਲਦੀ ਹੈ।**ਅਸਲੀਅਤ:** ਹਾਲਾਂਕਿ ਉੱਚ-ਗ੍ਰੇਡ ਪੁਆਇੰਟ ਔਸਤ ਕਿਸੇ ਵਿਦਿਆਰਥੀ ਨੂੰ ਇੱਕ ਚੰਗੇ ਸਕੂਲ ਵਿੱਚ ਦਾਖਲਾ ਲੈਣ ਵਿੱਚ ਮਦਦ ਕਰ ਸਕਦਾ ਹੈ ਅਤੇ ਸਕਾਲਰਸ਼ਿਪ ਵਿੱਚ ਮਦਦ ਕਰ ਸਕਦਾ ਹੈ, ਪਰ ਜ਼ਿਆਦਾਤਰ ਸੰਘੀ ਵਿਦਿਆਰਥੀ ਸਹਾਇਤਾ ਪ੍ਰੋਗਰਾਮ ਗ੍ਰੇਡਾਂ 'ਤੇ ਵਿਚਾਰ ਨਹੀਂ ਕਰਦੇ ਹਨ।ਸੰਘੀ ਵਿਦਿਆਰਥੀ ਸਹਾਇਤਾ ਵਿਦਿਆਰਥੀਆਂ ਨੂੰ ਆਪਣੀ ਸਿੱਖਿਆ ਪੂਰੀ ਕਰਨ ਵਿੱਚ ਮਦਦ ਕਰੇਗੀ ਜੇਕਰ ਉਹ ਆਪਣੇ ਕਾਲਜ ਦੀ ਪੜ੍ਹਾਈ ਦੇ ਪ੍ਰੋਗਰਾਮਾਂ ਵਿੱਚ ਤਸੱਲੀਬਖਸ਼ ਅਕਾਦਮਿਕ ਤਰੱਕੀ ਨੂੰ ਬਰਕਰਾਰ ਰੱਖਦੇ ਹਨ। |
|  |  |  |
| ਪਰਿਵਾਰਕ ਚੈੱਕਲਿਸਟ * ਆਪਣੀਆਂ ਉੱਚੀਆਂ ਉਮੀਦਾਂ ਨੂੰ ਸਾਂਝਾ ਕਰੋ। ਆਪਣੇ ਬੱਚਿਆਂ ਨਾਲ ਉਹਨਾਂ ਦੀ ਪੜ੍ਹਾਈ ਬਾਰੇ ਗੱਲ ਕਰੋ ਅਤੇ ਹਾਈ ਸਕੂਲ ਅਤੇ ਉਸ ਤੋਂ ਬਾਅਦ ਦੇ ਭਵਿੱਖ ਲਈ ਆਪਣੀਆਂ ਉਮੀਦਾਂ ਬਾਰੇ ਦੱਸੋ।
* ਹੋਮਵਰਕ ਨੂੰ ਤਰਜੀਹ ਦਿਓ। ਆਪਣੇ ਬੱਚੇ ਲਈ ਹੋਮਵਰਕ ਕਰਨ ਵਾਸਤੇ ਸਮਾਂ ਅਤੇ ਜਗ੍ਹਾ ਅਲੱਗ ਰੱਖੋ ਅਤੇ ਯਕੀਨੀ ਬਣਾਓ ਕਿ ਤੁਹਾਡਾ ਬੱਚਾ ਸਮੇਂ 'ਤੇ ਅਸਾਈਨਮੈਂਟਾਂ ਨੂੰ ਪੂਰਾ ਕਰ ਰਿਹਾ ਹੈ।
* ਆਪਣੇ ਬੱਚੇ ਨੂੰ ਸਕੂਲ ਅਤੇ ਭਾਈਚਾਰੇ ਵਿੱਚ ਸ਼ਾਮਲ ਹੋਣ ਲਈ ਉਤਸ਼ਾਹਿਤ ਕਰੋ। ਉਹਨਾਂ ਖੇਡਾਂ, ਸਕੂਲ ਕਲੱਬਾਂ, ਜਾਂ ਵਲੰਟੀਅਰ ਮੌਕਿਆਂ ਵਿੱਚ ਹਿੱਸਾ ਲੈਣ ਦਾ ਸੁਝਾਅ ਦਿਓ ਜੋ ਤੁਹਾਡੇ ਬੱਚੇ ਦੀਆਂ ਦਿਲਚਸਪੀਆਂ ਨੂੰ ਦਰਸਾਉਂਦੇ ਹਨ - ਇਸ ਨਾਲ ਕੋਈ ਫਰਕ ਨਹੀਂ ਪੈਂਦਾ ਕਿ ਇਹ ਕੀ ਹੈ; ਬਸ ਇਸ ਵਿੱਚ ਸ਼ਾਮਲ ਹੋਣਾ ਮਹੱਤਵਪੂਰਨ ਹੈ!
* ਆਪਣੇ ਬੱਚੇ ਦੇ ਦੋਸਤਾਂ ਅਤੇ ਉਨ੍ਹਾਂ ਦੇ ਮਾਪਿਆਂ ਨੂੰ ਜਾਣੋ। ਜਾਣੋ ਕਿ ਤੁਹਾਡਾ ਕਿਸ਼ੋਰ ਕਿਸ ਨਾਲ ਸਮਾਂ ਬਿਤਾ ਰਿਹਾ ਹੈ ਅਤੇ ਸਕੂਲ ਜਾਂ ਭਾਈਚਾਰਕ ਇਵੈਂਟਾਂ ਵਿੱਚ ਦੋਸਤਾਂ ਅਤੇ ਉਹਨਾਂ ਦੇ ਮਾਪਿਆਂ ਨੂੰ ਮਿਲਣ ਦੇ ਮੌਕਿਆਂ ਦਾ ਫਾਇਦਾ ਉਠਾਓ।
* ਆਪਣੇ ਬੱਚਿਆਂ ਨੂੰ ਸਭ ਤੋਂ ਚੁਣੌਤੀਪੂਰਨ ਕੋਰਸ ਲੈਣ ਲਈ ਉਤਸ਼ਾਹਿਤ ਕਰੋ ਜਿਨ੍ਹਾਂ ਨਾਲ ਉਹ ਨਜਿੱਠ ਸਕਦੇ ਹਨ। ਔਖੇ ਕੋਰਸਾਂ ਨਾਲ ਨਜਿੱਠਣਾ ਉਹਨਾਂ ਵਿੱਚ ਆਤਮ-ਵਿਸ਼ਵਾਸ ਪ੍ਰਦਾਨ ਕਰ ਸਕਦਾ ਹੈ ਅਤੇ ਉਹਨਾਂ ਨੂੰ ਉਚੇਰੇ ਪੱਧਰ ਦੀਆਂ ਹਾਈ ਸਕੂਲ ਕਲਾਸਾਂ ਲਈ ਤਿਆਰ ਕਰ ਸਕਦਾ ਹੈ।
 |